จักรพรรดิโกะ-ซันโจ

จักรพรรดิโก-ซันโจ (nihongo|後三条天皇|Go-Sanjō-tennō; 3 กันยายน ค.ศ. 1034 - 15 มิถุนายน ค.ศ. 1073) เป็นจักรพรรดิญี่ปุ่นองค์ที่ 71 ตามที่ได้บันทึกไว้ในลำดับการสืบราชบัลลังก์แบบดั้งเดิม พระองค์มีพระนามเดิมว่า ทากาฮิโตะ (Takahito)
จักรพรรดิโกะ-ซันโจครองราชย์ระหว่าง ค.ศ. 1068 ถึง 1073 
พระนามของพระองค์นำมาจากพระนามของจักรพรรดิซันโจ พระอัยกา และ โกะ- (後) มีความหมายตรงตัวว่า "ยุคหลัง" ดังนั้น จึงมีการเรียกพระองค์ในบางครั้งเป็น "จักรพรรดิซันโจยุคหลัง" หรือในข้อมูลเก่ากว่าบางแหล่งอาจระบุเป็น "จักรพรรดิซันโจที่ 2"
ในรัชสมัยของพระองค์ การยึดครองอำนาจของตระกูลฟูจิวาระแตกหักลง หลังรัชสมัยของโกะ-ซันโจ อำนาจของพวกเขาเริ่มเสื่อมถอยจนถึง ค.ศ. 1150 ที่อำนาจของตระกูลหายไปจนหมดสิ้น

**พระราชประวัติ**
จักรพรรดิโะก-ซันโจผู้สละราชสมบัติ, ภาพอูกิโยะ
ก่อนขึ้นครองราชบัลลังก์ดอกเบญจมาศ โกะ-ซันโจมีพระนามส่วนพระองค์ (諱, อิมินะ) ว่า เจ้าชายทากาฮิโตะ (尊仁親王, たかひとしんのう)
เจ้าชายทากาฮิโตะเป็นพระราชโอรสองค์ที่ 2 ในจักรพรรดิโกะ-ซูซากุกับพระราชมารดานามจักรพรรดินี (โคโง) ซาดาโกะ (禎子内親王) พระราชธิดาองค์ที่ 3 ในจักรพรรดิซันโจ ทำให้พระองค์เป็นจักรพรรดิพระองค์แรกในรอบ 170 ปี (นับตั้งแต่จักรพรรดิอูดะ) ที่พระราชมารดามิได้สืบจากตระกูลฟูจิวาระทางฝ่ายบิดา พระราชบิดาและพระราชมารดาของพระองค์เป็นหลานทางฝ่ายมารดาของฟูจิวาระ โนะ มิจินางะ จักรพรรดินีมารดามีอีกพระนามว่า เทชิ และโยเม-มง อิง (1012–94) การที่โกะ-ซันโจไม่มีส่วนเกี่ยวข้องกับตระกูลฟูจิวาระทำให้พระองค์ไม่ได้ตกเป็นหนี้ในความภักดีเป็นพิเศษต่อพวกเขา นั่นหมายความว่าพระองค์สามารถต่อต้านพวกเขาได้

**เหตุการณ์ในพระชนมชีพของจักรพรรดิโก-ซันโจ**
 22 พฤษภาคม ค.ศ. 1068 (วันที่ 19 เดือน 4 ปี จิเรียกุ ที่ 4): ปีที่ 23 ในรัชสมัยจักรพรรดิโก-เรเซสวรรคตโดยไร้รัชทายาททำให้ราชบัลลังก์มาอยู่ที่เจ้าชายทะกะฮิโตะพระราชอนุชาต่างพระราชมารดาที่รัชทายาทพระชนมายุ 33 พรรษาขึ้นสืบราชบัลลังก์ต่อมาเป็น จักรพรรดิโก-ซันโจ หลังจากนั้นไม่นานจึงได้มีการประกอบพระราชพิธีราชาภิเษกจักรพรรดิโก-ซันโจที่ พระราชวังหลวงเฮอัง - 18 มกราคม ค.ศ. 1073 (วันที่ 8 เดือน 12 ปี เอ็งคิว ที่ 4): ปีที่ 4 ในรัชสมัยพระองค์สละราชบัลลังก์ให้กับพระราชโอรสองค์โปรดคือ เจ้าชายซะดะฮิโตะ ขึ้นสืบราชบัลลังก์ต่อมาเป็น จักรพรรดิชิรากาวะ- 8 กุมภาพันธ์ ค.ศ. 1073 (วันที่ 29 เดือน 12 ปี เอ็งคิว ที่ 4): จักรพรรดิชิรากาวะประกอบพระราชพิธีราชาภิเษกที่ พระราชวังหลวงเฮอัง- พฤษภาคม ค.ศ. 1073 (เดือน 4 ปี เอ็งคิว ที่ 5): อดีตจักรพรรดิโก-ซันโจออกผนวชได้รับฉายาทางธรรมว่า คงโง-เกียว- 15 มิถุนายน ค.ศ. 1073 (วันที่ 7 เดือน 5 ปี เอ็งคิว ที่ 5): อดีตจักรพรรดิโก-ซันโจหรือท่านคงโง-เกียวสวรรคตอย่างกะทันหันเมื่อพระชนมายุเพียง 38 พรรษา

**รัชสมัย**
ปีในรัชสมัยโกะ-ซันโจมีมากกว่าหนึ่งชื่อศักราชหรือ เน็งโง- จิเรียกุ      (1065–1069)- เอ็นกีว  (1069–1074)

**พระมเหสี**
จักรพรรดิโกะ-ซันโจมีพระมเหสี 3 พระองค์
จักรพรรดินี (ชูงู): เจ้าหญิงคาโอรูโกะ (馨子内親王) ภายหลังเป็น ไซอิง-โนะ โคโงะ (西院皇后) พระราชธิดาในจักรพรรดิโกะ-อิจิโจ
พระมเหสี: ฟูจิวาระ ชิเงโกะ (藤原茂子; สวรรคต ค.ศ. 1062) ธิดาในฟูจิวาระ คินนาริและบุตรีบุญธรรมของฟูจิวาระ โยชิโนบุ- พระราชธิดาองค์แรก: เจ้าหญิงซาโตโกะ (聡子内親王; 1050-1131)- พระราชโอรสองค์แรก: เจ้าชายซาดาฮิโตะ (貞仁親王) ภายหลังเป็นจักรพรรดิชิรากาวะ- พระราชธิดาองค์ที่ 2: เจ้าหญิงโทชิโกะ (俊子内親王; 1056-1132)- พระราชธิดาองค์ที่ 3: เจ้าหญิงโยชิโกะ (佳子内親王; 1057-1130)- พระราชธิดาองค์ที่ 4: เจ้าหญิงโทกูชิ (篤子内親王; 1060–1114) สมรสกับจักรพรรดิโฮริกาวะ
พระมเหสี: มินาโมโตะ โมโตโกะ (源基子; 1047-1134) ธิดาในมินาโมโตะ โมโตฮิระ- พระราชโอรสองค์ที่ 2: เจ้าชายซาเนฮิโตะ (実仁親王; 1071-1085) ลูกหลานของตระกูลมินาโมโตะ - โกะ-ซันโจเก็นจิ- พระราชโอรสองค์ที่ 3: เจ้าชายซูเกฮิโตะ (輔仁親王; 1073-1119) ลูกหลานของตระกูลมินาโมโตะ - โกะ-ซันโจเก็นจิ
พระมเหสี: ฟูจิวาระ อากิโกะ (藤原昭子) ธิดาในฟูจิวาระ โยริมูเนะ
นางใน: ไทระ ชิกาโกะ (平親子) ธิดาในไทระ สึนากูนิ- โอรส: ฟูจิวาระ อาริซูเกะ (藤原有佐; เสียชีวิต ค.ศ. 1131) รับเลี้ยงโดยฟูจิวาระ โนะ อากิตสึนะ

**พระราชพงศาวลี**

**ดูเพิ่ม**
 รายพระนามจักรพรรดิญี่ปุ่น- จักรพรรดิญี่ปุ่น

**อ้างอิง**

**ข้อมูล**
 Brown, Delmer M. and Ichirō Ishida, eds. (1979).   Gukanshō: The Future and the Past. Berkeley: University of California Press. 978-0-520-03460-0;   OCLC 251325323- Moscher, Gouverneur. (1978). Kyoto: A Contemplative Guide. 9780804812948;   OCLC 4589403- Ponsonby-Fane, Richard. (1959).   The Imperial House of Japan. Kyoto: Ponsonby Memorial Society.  OCLC 194887- Titsingh, Isaac. (1834). Nihon Odai Ichiran; ou,   Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland.   OCLC 5850691- Varley, H. Paul. (1980).  Jinnō Shōtōki: A Chronicle of Gods and Sovereigns. New York: Columbia University Press. 978-0-231-04940-5;   OCLC 59145842
หมวดหมู่:บุคคลในยุคเฮอัง
โกะ-ซันโจ
หมวดหมู่:ภิกษุชาวญี่ปุ่น
หมวดหมู่:ภิกษุที่เป็นพระราชวงศ์
หมวดหมู่:โคไตชิ
โกะ-ซันโจ